laion/Wikipedia-Exotic huggingface dataset:
דמה אנדויה

דמה אנדויה (Dame N'Doye; נולד ב-21 בפברואר 1985 בצ'ס) הוא כדורגלן סנגלי המשחק כחלוץ בפ.צ. קופנהגן. דמה הוא אחיו הצעיר של הכדורגלן אוסמן אנדויה. אנדויה החל את קריירת הכדורגל שלו במועדון הסנגלי ז'אן ד'ארק בשנת 2003, ושיחק בו 3 עונות. בשנת 2006, הוא עבר למועדון הכדורגל הקטרי אל-סד תמורת 500,000 אירו. אחרי עונה אחת בלבד בקטר במהלכה זכה בדאבל הקטרי, אנדויה החליט שברצונו לעבור לשחק באירופה וכך חתם בקבוצה הפורטוגלית אקדמיקה דה קוימברה. בעונתו הראשונה בפורטוגל, כבש 9 שערים ב-24 משחקים. לאחר עונת הבכורה המוצלחת שלו באירופה, הוא עבר למועדון הצמרת היווני פנאתינאיקוס תמורת 800,000 אירו. בפנאתינייקוס שיחק אנדויה עונה אחת ולאחר שמאמנו האנק טן קאטה לא הכלילו בתוכניות הקבוצה לעונה הבאה, חתם באוגוסט 2008, במועדון היווני הצנוע יותר OFI כריתים. בכרתים, אנדויה שיחק ב-15 משחקי ליגה בהם כבש 7 שערים. ב-12 בינואר 2009, הוא חתם בקבוצת פ.צ. קופנהגן, על חוזה לארבע וחצי שנים, תמורת סכום המוערך בכ-2 מיליון אירו. במהלך שתי עונותיו הראשונות בדנמרק, אנדויה היה לחלק מהותי בחוד הקבוצה, לה סייע לכבוש כמות נכבדת של שערים חשובים בדרך לזכייה בשני תוארי אליפות ליגת העל הדנית רצופים ובגביע הדני. לאחר שבעונת 2010–2011, כבש שער אשר הבטיח את ניצחונה של קופנהגן על רובין קאזאן הרוסית במסגרת ליגת האלופות, ועוד שער נגד מועדונו היווני לשעבר פנאתינייקוס, גם כן בליגת האלופות, שמו של אנדויה נקשר עם מספר מועדונים בכירים באירופה כמו א.ז. אלקמאר, סמפדוריה וברמינגהאם סיטי. באוגוסט 2012 עבר ללוקומוטיב מוסקבה תמורת 5.5 מיליון יורו. ליגת העל הקטרית: 2005/2006 גביע הנסיך הקטרי: 2005/2006 ליגת העל הדנית: 2008/2009, 2009/2010 הגביע הדני: 2008/2009 מדיה וקבצים בנושא דמה אנדויה בוויקישיתוף דמה אנדויה, באתר Transfermarkt דמה אנדויה, באתר Soccerway דמה אנדויה, באתר BDFutbol דמה אנדויה, באתר WorldFootball.net דמה אנדויה, באתר National Football Teams דמה אנדויה, באתר FootballDatabase.eu
אליפות העולם בכדורסל 1986

אליפות העולם בכדורסל 1986 היה טורניר כדורסל בינלאומי שנערך בספרד בתאריכים 5–19 ביולי. באליפות השתתפו לראשונה 24 נבחרות. שלב הבתים של האליפות נערך בארבע ערים שונות בספרד, שלב הבתים השני נערך בשתי ערים נוספות ושלב הגמר נערך במדריד. ארצות הברית זכתה באליפות לאחר שגברה במשחק הגמר על ברית המועצות ובכך גמלה לה על הפסדה בגמר אליפות העולם בכדורסל 1982. השחקן המצטיין: דראז'ן פטרוביץ' ( יוגוסלביה) יוגוסלביה דראז'ן פטרוביץ' ברית המועצות ארווידאס סאבוניס ברזיל אוסקר שמידט ארצות הברית דייוויד רובינסון ברית המועצות ואלרי טיחוננקו נבחרת ישראל בכדורסל התמודדה במוקדמות האליפות מול נבחרות אנגליה, שווייץ וצ'כוסלובקיה. כדי להעפיל לאליפות היה עליה לסיים את הבית במקום הראשון. ישראל עמדה במשימה, סיימה את המוקדמות עם מאזן של חמישה ניצחונות והפסד בודד והעפילה לאליפות. המשחק המכריע, מול צ'כוסלובקיה בהיכל הספורט יד אליהו, הגיע לשניות האחרונות במצב של שוויון, והוכרע בסל ניצחון של מיקי ברקוביץ'. באליפות עצמה הוגרלה ישראל לבית ב' יחד עם ברית המועצות, קובה, אוסטרליה, אורוגוואי ואנגולה. ישראל סיימה את הבית במקום השני ועלתה לשלב חצי הגמר עם שלושה ניצחונות: על אורוגוואי, קובה ואנגולה; ושני הפסדים: לברית המועצות ולאוסטרליה. בשלב חצי הגמר ישראל הפסידה לברזיל ולספרד אך גברה על יוון ועברה למשחקי הדירוג למקומות 5–8. בשלב זה הפסידה ישראל לאיטליה אך גברה על קנדה וסיימה את האליפות במקום השביעי עם מאזן כולל של 5 ניצחונות ו-5 הפסדים. סגל הנבחרת באליפות: האווי לאסוף, מוטי דניאל, עדי גורדון, ניר רכליס, ארי רוזנברג, מיקי ברקוביץ', חן ליפין, דורון שפע, דורון ג'מצ'י, לבאן מרסר, תומר שטיינהאוור, עופר יעקובי. המאמן היה צביקה שרף. נכון ל-2023, אליפות זו הייתה אליפות העולם האחרונה בה השתתפה ישראל. תוצאות משחקי האליפות באתר FIBA
בריג'יט פוסטר-הילטון

בריג'יט אן פוסטר-הילטון (באנגלית: Brigitte Ann Foster-Hylton; נולדה ב-17 בנובמבר 1974) היא אתלטית ג'מייקנית. אלופת העולם (ברלין 2009) בריצת 100 מטר משוכות. פוסטר-הילטון נולדה בסנט אליזבת. באולימפיאדת סידני (2000) סיימה פוסטר-הילטון במקום שמיני בריצת 100 מטר משוכות בתוצאה של 13.49 שניות. באליפות העולם באתלטיקה שנערכה בפריז, צרפת בשנת 2003 זכתה פוסטר-הילטון במדליית כסף בריצת 100 מטר משוכות בתוצאה של 12.57 שניות, אחרי המנצחת פרדיטה פליסיאן מקנדה (12.53 שניות) ולפני מיישה מקלוי מארצות הברית (12.67 שניות). במשחקים הפאן אמריקאיים שנערכו בסנטו דומינגו, הרפובליקה הדומיניקנית אותה שנה זכתה פוסטר-הילטון במדליית זהב בריצת 100 מטר משוכות בתוצאה של 12.67 שניות, לפני פליסיאן (12.70 שניות) ולסנה גולדינג-קלראק בת ארצה (12.79 שניות). באולימפיאדת אתונה (2004) קבעה פוסטר-הילטון בריצת 100 מטר משוכות תוצאה של 12.83 שניות וניצחה את המקצה המוקדם (התוצאה השמינית בטיבה בשלב המוקדמות), אך היא לא התייצבה לשלב חצי הגמר. באליפות העולם באתלטיקה שנערכה בהלסינקי, פינלנד בשנת 2005 זכתה פוסטר-הילטון במדליית ארד בריצת 100 מטר משוכות בתוצאה של 12.76 שניות, אחרי מישל פרי מארצות הברית (12.66 שניות) ודלורין אניס-לונדון בת ארצה (12.76 שניות). במשחקי חבר העמים שנערכו במלבורן, אוסטרליה בשנת 2006 זכתה פוסטר-הילטון במדליית זהב בריצת 100 מטר משוכות בתוצאה של 12.75 שניות, לפני אנג'לה ווייט מקנדה (12.94 שניות) ואניס-לונדון (13.00 שניות). באולימפיאדת בייג'ינג (2008) סיימה פוסטר-הילטון במקום שישי בריצת 100 מטר משוכות בתוצאה של 12.66 שניות, שתי מאיות השנייה איטי ממדליית כסף וארד. המנצחת הייתה דון הרפר מארצות הברית (12.54 שניות). באליפות העולם באתלטיקה שנערכה בברלין, גרמניה בשנת 2009 זכתה פוסטר-הילטון במדליית זהב בריצת 100 מטר משוכות בתוצאה של 12.51 שניות, לפני פריסילה לופז-שלייפ מקנדה (12.54 שניות) ואניס-לונדון (12.55 שניות). אצטדיון פתוח ריצת 100 מטר: 11.17 שניות (2003) ריצת 200 מטר: 23.57 שניות (2009) ריצת 100 מטר משוכות: 12.45 שניות (2003) אולם סגור ריצת 60 מטר: 7.32 שניות (2004) ריצת 60 מטר משוכות: 7.96 שניות (2003) בריג'יט פוסטר-הילטון, באתר הוועד האולימפי הבין-לאומי בריג'יט פוסטר-הילטון, באתר olympedia.org בריג'יט פוסטר-הילטון, באתר התאחדות האתלטיקה הבין-לאומית בריג'יט פוסטר-הילטון, באתר ליגת היהלום בריג'יט פוסטר-הילטון, באתר Track and Field (נשים) ראו כאן ראו כאן ראו כאן ראו כאן ראו כאן
תחרות הערים

תחרות הערים היא תחרות מתמטית בינלאומית לתלמידי תיכון, שנוסדה ב-1980, ונערכת במקביל ביותר ממאה ערים בעולם, בכעשרים וחמש מדינות, פעמיים בשנה. התחרות הראשונה התקיימה במוסקבה, קייב וריגה. בדומה לתחרויות מתמטיות אחרות בעולם, פתרון השאלות בתחרות דורש תובנה מקורית ומבריקה, ורק מעט ידע מוקדם. בשונה מתחרויות אחרות, לתחרות שתי גרסאות: גרסת תרגול וגרסה תחרותית. הגרסה התחרותית קשה יותר, אך השאלות בה שוות יותר ניקוד. לצורך דירוג הזוכים מקובל לסכם את הנקודות בשלוש השאלות הטובות ביותר שפתר כל מתחרה, מתוך 7-5 השאלות שבתחרות. אולימפיאדת המתמטיקה הבינלאומית אתר האינטרנט הרשמי של תחרות הערים אתר התחרות בעברית, בעריכת לב רדזיווילובסקי ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ז'ואאו האבלנז'

ז'אן-מארי פאוסטין גודפרויד דה האבלנז' (בפורטוגזית: Jean-Marie Faustin Goedefroid de Havelange;‏ 8 במאי 1916 – 16 באוגוסט 2016), שהיה ידוע בשם ז'ואאו האבלנז' (João Havelange), היה עסקן ספורט ברזילאי, נשיאה השביעי של פיפ"א ונשיא התאחדות הכדורגל הברזילאית. נולד בריו דה ז'ניירו. בצעירותו שיחק האבלנז' בהצטיינות במספר ענפי ספורט, ובהם כדורמים ושחייה. הוא השתתף בנבחרת השחייה של ברזיל באולימפיאדת ברלין ב-1936, ובנבחרת הכדורמים של המדינה באולימפיאדת הלסינקי ב-1952. בנוסף, הוא היה שותף לזכיית נבחרת ברזיל בכדורמים במדליית הארד במשחקים הפאן-אמריקאיים ב-1951. מגיל 24 החזיק האבלנז' בתואר במשפטים, ולאורך השנים הוא עבד כעורך דין של מספר חברות. לאחר פרישתו ממשחק, שימש האבלנז' כחבר בוועד האולימפי של ברזיל בין השנים 1955 ו-1963, ומאז שעזב את הוועד שימש כחבר בוועד האולימפי הבינלאומי עד שנת 2011. ב-1958 הוא נבחר לנשיא התאחדות הכדורגל הברזילאית, ועם כניסתו לתפקיד ביצע שינויים נרחבים ומהפכניים בצוות המקצועי של הנבחרת הלאומית, להם היה חלק גדול בזכייתה של הנבחרת במונדיאל באותה שנה. האבלנז' כיהן כנשיא ההתאחדות עד 1975, ובין היתר הקים את הטאסה ברזיל, טורניר רוברטו גומס פדרוזה ואת ליגת העל הברזילאית המודרנית. בתקופת כהונתו הוכתרה ברזיל פעמיים נוספות כאלופת העולם, ב-1962 וב-1970. יחד עם זאת, האבלנז' עורר מחלוקת בתקופתו בתפקיד: יש הטוענים שסכסוך משפטי שלו עם פלה הוביל לפרישת השחקן ממדי הנבחרת. ב-1974 החליף האבלנז' את סר סטנלי רוס בתפקיד נשיא פיפ"א. הוא כיהן בתפקיד במשך 24 שנים, מה שהופך אותו לנשיא בעל תקופת הכהונה השנייה באורכה בתולדות הארגון. במסגרת תפקידו יצר מספר שינויים במבנה המשחקים של גביע העולם בכדורגל, עד לפורמט הנוכחי שכולל 32 נבחרות וארבעה שלבי נוק-אאוט, ובמשך כהונתו התפתחו חוקי המשחק בהיבטים שונים. לאחר שעזב את התפקיד ב-1998, והוחלף על ידי ספ בלאטר, קיבל האבלנז' את תואר נשיא הכבוד של פיפ"א. טורניר העבר סופרקופה סודאמריקנה של CONMEBOL, שהתקיים בין 1988 ו-1997, נשא את שמו. בהמשך קיבל דרגות במסדרי כבוד של מספר מדינות. עונת 2000 של הליגה הברזילאית נקראה על שמו של האבלנז' לאות כבוד, כמו גם אצטדיון שנבנה לקראת המשחקים הפאן-אמריקאיים ב-2007. נפטר בריו דה ז'ניירו בגיל 100. מדיה וקבצים בנושא ז'ואאו האבלנז' בוויקישיתוף ז'ואאו האבלנז', באתר הוועד האולימפי הבין-לאומי ז'ואאו האבלנז', באתר olympedia.org נשיאי פיפ"א באתר הרשמי ז'ואאו האבלנז', באתר אנציקלופדיה בריטניקה (באנגלית) ז'ואאו האבלנז', באתר "Find a Grave" (באנגלית) ההגייה בפורטוגזית היא "זוֹאַוֹ אָבֶלַאנְזֶ'ה". נדב יעקבי, טלה פלה, באתר ynet, 27 באפריל 2010 תומר יצחק‏, סרט תדמית, באתר וואלה, 9 בספטמבר 2010
המהפכה המיותרת

המהפכה המיותרת היא להקה ישראלית שהחלה את דרכה בשנת 1991 כלהקת פאנק אוונגארד והמשיכה את דרכה משם לכיוונים שונים. במהלך פעילותה הספיקה הלהקה להופיע מאות פעמים, לרוב ברחוב, ולהוציא שני אלבומים ושלושה מיני אלבומים. האלבום "המהפכה המיותרת" הוקלט בשנת 1995 ויצא שנתיים אחר כך בהוצאת קדמא. באותה עת חברי הלהקה היו ז'ק דוייב, אורן זהבי, אמיר פאשה, מיריים רות'ניק, הרווה דלה זוונה וניר מטרסו. כמו כן השתתפו באלבום אמיר קרטס (סאונדמן), ברי סחרוף (ייעוץ אמנותי) ודן תורן (הפקה). ההופעות הראשונות של הלהקה היו תזזיתיות ומלאות השתטויות, כיאה לפאנקיסטים. השיר המוכר ביותר של הלהקה הוא "חלליות". הקריירה של הלהקה היא כושלת אך מלאה תקריות אבסורדיות והזויות. הראשונה התרחשה כאשר ניר מטרסו עזב את הלהקה אחרי ההופעה הראשונה שלה אך חזר משעמום. השנייה היא שהם התחילו מספר רב של הופעות קטנות ברחובות, באתרי תיירות וכו' משום שהרביצו למספר בעלי מועדונים שאצלם הופיעו. השלישית היא שלעומת ההופעות הקטנות האלה, בהן צברו קהל קטן, להופעה במועדון ידוע יחסית, מועדון הפרגוד בירושלים, הגיע רק בנאדם אחד. בהופעה שהתקיימה במהלך 2001 לא הגיע אפילו אדם אחד. למופע ההשקה של אלבום הבכורה שלהם שהתקיים ב-1997 והוקלט ב-1995 בעזרתו של דן תורן הם לא הגיעו והוא בוטל משום חוסר תיאום שבו כל חבר בלהקה הגיע לנקודה אחרת בשדרות רוטשילד, שבהן הייתה ההופעה אמורה להתקיים. תקרית אחרונה הייתה כשחבר הלהקה, הסקסופוניסט דניאל דוידוביץ', שבר את מרפקיו בתאונת אופניים מה שמנע ממנו לנגן על סקסופון ולכן עבר לנגן על מחשב. האלבום "אסטרומנטאלי" הוקלט ויצא בשנת 1998 בהוצאת אירסיי (האוזן השלישית). חברי הלהקה באותה עת היו ז'אק דוייב, הרווה דלה זוונה, בועז רימר, אלינור קנטור וניר מטרסו. באלבום זה השתתפו אמיר קרטס (הפקה), נמרוד רימון (חצוצרה), ברי סחרוף (סמפלרים) וניסים מסיקה (ג'אמביי). השיר "חוק בריאות" שהופיע באלבום נפסל לשידור בשידורי הכבלים של "תבל" בגלל מילותיו, ששמו ללעג מחד גיסא את תוכנית הרדיו של שוש עטרי וטוני פיין "חדש חדיש ומחודש" ומאידך גיסא את תחום הכלכלה בישראל. שלושת המיני אלבומים שהוציאה הלהקה הוקלטו בשנת 2002 כשעבודת המיקסים נמשכה עד שנת 2006. שני המיני אלבומים הראשונים יצאו בלייבל המקוון בירדסונג. חברי ההרכב הנותרים היו ז'אק דוייב, הרווה דלה זוונה וניר מטרסו. החל משנת 2007 החלו שניים מחברי הלהקה, אמיר פאשה ומרים רות'ניק, להופיע עם חומרים חדשים בשם LDM. אתר האינטרנט הרשמי של המהפכה המיותרת המהפכה המיותרת, באתר MOOMA (בארכיון האינטרנט) בירדסונג - אתר הלייבל בו ניתן להאזין ולהוריד את שלושת המיני אלבומים "המהפכה המיותרת - ביוגרפיה".‏ Qube. "הסיפור הלא גמור של המהפכה המיותרת".‏ Qube.co.il. הועבר לארכיון מהמקור ב-20 בפברואר 2007.
אבראלדו

אבראלדו מרקס דה סילבה (בפורטוגזית: Everaldo Marques da Silva;‏ 11 בספטמבר 1944, פורטו אלגרה – 28 באוקטובר 1974, קשואיירה דו סול שבריו גראנדה דו סול) היה כדורגלן ברזילאי ששיחק בעמדת המגן. אבראלדו החל את הקריירה שלו ב-1964, בקבוצת ז'ובנטודה. ב-1966 עבר לקבוצת גרמיו, בה שיחק במשך מרבית הקריירה שלו. הוא זכה עם הקבוצה ארבע פעמים באליפות ריו גראנדה דו סול (קמפאונטו גאושו). לאות הוקרה על תרומתו לקבוצה נוסף כוכב מוזהב על חולצתה של גרמיו. במדי נבחרת ברזיל שיחק אבראלדו 26 משחקים, והיה שותף לזכייתה במונדיאל 1970 כאשר פתח בהרכב בעמדת המגן השמאלי. אבראלדו נהרג בגיל 30 בתאונת דרכים בקשואיירה דו סול. אבראלדו, באתר Transfermarkt אבראלדו, באתר WorldFootball.net אבראלדו, באתר National Football Teams אבראלדו, באתר FootballDatabase.eu ביוגרפיה של אבראלדו באתר גרמיו
שקעה חמה

השיר תפילה, המוכר יותר במילותיו הראשונות, שקעה חמה, חובר על ידי הרב אברהם אליהו קפלן (1889–1924) בשנת 1907 (תרס"ז). השיר מבטא את חיבוטי הנפש של עלם צעיר הנמצא בתחילת דרכו, המגשש באפלה ומבקש למצוא מזור לנפשו המיוסרת. שיר זה הוא אחד משירי ישיבות ליטא הבולטים, ונחשב לאחד מערכי התרבות והמוסר הבולטים של הישיבות. הרב אברהם אליהו קפלן היה מנגן בכינור ומלחין שירים ופזמונים. שיר זה הוא אחד הנפוצים והבולטים שבשיריו. את השיר כתב המחבר בהיותו תלמיד בישיבת סלבודקה, והוא כבן שבע עשרה. השיר מושר כמנגינת השיר "אני מאמין" שנכתב בידי המשורר שאול טשרניחובסקי בשנת 1894. רווחת הדעה כי מקור הלחן הוא בשיר רוסי עממי, הנקרא "על נהר דון" (על פי חוקר הזמר העברי אליהו הכהן). לשיר מספר נוסחאות, ובולטים בו הבדלי הגרסאות שבין הבית הראשון והאחרון של הפזמון. ייתכן שבמרוצת השנים שינה המחבר עצמו חלק ממילות השיר אותו כתב בצעירותו. גרסאות השיר והבדלי הנוסח שבהם מוצגים להלן: הפיוט שקעה חמה, באתר הפיוט והתפילה דוד אסף‏, גלגולו של ניגון: מ'שחקי שחקי' ל'שקעה חמה', בבלוג "עונג שבת", פברואר 2011 אביש בראדט, ביצוע לשיר משנת 2013, באתר יוטיוב 'זרחה חמה', שיר-נגד שחיבר הפילנתרופ והמוזיקאי שלמה יהודה רכניץ, באתר יוטיוב (מילים לשיר 'זרחה חמה', באתר "אוצר זמירות") כמופיע בספר המחבר בעקבות היראה, עמ' קעא י"א: יָמִים בָּאִים יָמִים שָׁבִים
Mind the gap

Mind the gap (בתרגום חופשי: שימו לב למרווח) היא קריאת אזהרה לנוסעי רכבת שנועדה להזהירם מפני הפער שבין רציף התחנה לדלתות הרכבת. המונח מזוהה בעיקר עם הרכבת התחתית של לונדון, בה הוא נקבע, בשנת 1968 בתחנת הרכבת התחתית בנק שעל קו הסנטרל. גם בתחנות של רכבת ישראל נכתבת אזהרה זו בקצה הרציף, לטובת הנוסעים דוברי האנגלית. את האזהרה בעברית, יחד עם שאר ההודעות, מקריינת השחקנית גיליה שטרן. הביטוי נטבע במהלך שנת 1968 עבור הודעה אוטומטית מתוכננת לאחר שאזהרת הנוסעים על ידי נהגי הרכבת הפכה ללא מעשית בעקבות העומס התחבורתי ההולך וגובר. מערכת הרכבת התחתית בחרה בהקלטה דיגיטלית[דרוש מקור]. מאחר שקיבולת האחסון בזיכרון הממוחשב הייתה יקרה באותה תקופה, הם היו חייבים לבחור ביטוי קצר, שיכתב גם על רציף התחנה. הציוד סופק בידי חברה גרמנית ותיקה המתמחה בכך, AEG טלפונקן. לפי העיתון האנגלי "Independent on Sunday", מהנדס הסאונד פיטר לודג' עבד עם מהנדס סקוטי מטעם טלפונקן, שעבדו יחדיו עם שחקן שנשכר להקלטת הביטויים "Mind the gap" ו-"Stand clear of the doors please" (נא לשמור מרחק מהדלתות). לבסוף כדי להימנע מתשלום תמלוגים לשחקן, הוקלט לודג' עצמו. בזמן שהקלטתו של לודג' עדיין בשימוש, קווי רכבת אחדים משתמשים בהקלטות אחרות. אחת מהן הוקלטה בידי אמנית הקול אמה קלארק. הקלטות אחרות, על קו הפיקדילי, משתמשות בקולו של שחקן ששמו טים בנטינק. מדיה וקבצים בנושא Mind the gap בוויקישיתוף סרט על "Mind the gap" הגרדיאן, הקלטה ותיקה של "Mind the gap" חוזרת לטיוב בלונדון, באתר הארץ, 10 במרץ 2013
יצחק בן אבא מרי

רבי יצחק בן אבא מרי (ד'תתפ"ב 1122 - ד'תתקנ"ג 1193) היה רב ממרסילייא שבחבל פרובאנס שבצרפת. ידוע בעיקר על שם ספרו העיטור, ובכינוי "בעל העיטור", ויש גם המכנים אותו "בעל הדברות", על שם חיבורו "עשרת הדברות" הנספח לספר העיטור. רבי יצחק נולד למשפחה מיוחסת מחכמי פרובאנס. אביו היה גדול בתורה, וכמה מפסקיו ופירושיו כלולים בספר העיטור. כפי הנראה ייצג האב את יהודי עירו בפני השלטונות. רבי בנימין מטודילה כתב על העיר של-גיל (אנ') הסמוכה ללוניל שמצא בה (בשנת 1160 בערך) "קהל יהודים כמו מאה חכמים... ושם הנשיא רבי אבא מארי בר רבי יצחק, והוא פקיד השלטון", ולדעת גרץ זהו אבי בעל העיטור. אולם יש משערים ששם אביו של רבי יצחק כלל לא היה "אבא מארי", אלא זהו כינוי של בן לאביו ("אבא מארי" = אבי מורי). גם קרובים אחרים של בעל העיטור מצוטטים בספרו: כמה פעמים הזכיר את "חביבי" (דודי, בלשון התלמוד), וכן את "הרב החסיד קרובנו", ולא התברר מי הם. מגיל צעיר מאוד נחשב רבי יצחק לגדול בתורה. בהקדמתו לספר ציין שאת הלכות שחיטה וטרפות כתב לבקשת אביו בהיותו בן שבע עשרה בלבד. לאחר מכן הוסיף לכתוב את ספרו במשך עשרות שנים: במהלך הספר פזורים תאריכים שונים (ד'תתקל"ט, ד'תתקמ"ט), בהקדמתו ציין שהוא "במעלה השישית", כלומר, בעשור השישי לחייו, ובמקום אחר ציין שסוגיה מסוימת נתבררה לו ארבעים שנה קודם לכן. רבי יצחק קיים קשרים עם חכמי דורו. הוא התכתב עם רבינו תם, ועם "חכם דורנו" רבי אברהם בן רבי יצחק, בעל "ספר האשכול", המכונה "ראב"י אב"ד". את הלכות ציצית כתב רבי יצחק על פי בקשה מיוחדת של "הנשיא רב ששת", הידוע ממקורות אחרים כרופא מנכבדי ברצלונה. זיקתו לתורת הנסתר משתקפת מההקדמה לספרו, ששלובה בציטוטים מספר יצירה. עם זאת, המשא ומתן ופסקי ההלכה בספר יונקים מסוגיות התלמוד בלבד. המחבר התמחה בצעירותו גם בכתיבת פיוטים. בסוף הדיון בנושא מודעא צירף שיר שקול המתמצת את הסוגיה, וציין שחיבר אותו ארבעים שנה קודם לכן. חיבור נוסף של בעל העיטור הוא מאה שערים - מאה הערות (ממוספרות באותיות) על ספר ההלכות של הרי"ף בסדר נשים ובסדר נזיקין. ההערות הודפסו בש"ס וילנא בסוף כל כרך בסדרים אלו, אחרי ספר ההלכות והמרדכי. בנו של רבי יצחק, רבי אברהם, מוזכר בספר "המנהיג". ידוע גם על אחיינו, רבי משה בן רבי שמואל, שחיבר את הספר "מנהג מרשלייאה", המסכם את מנהגי התפילה במרסיי. יצחק בן אבא מארי, דף שער בספרייה הלאומית כתב יד, עטור סופרים, מינכן, מאה 16, בפרויקט "כתיב" באתר הספרייה הלאומית שיבולי הלקט, וממנו גם לספר האגור והבית יוסף. דברי ימי ישראל ד עמ' רסו הרב מאיר יונה ש"ץ, מהדיר ספר העיטור, בהקדמתו לחלק ראשון. הוא אף מציין שקיימת הקבלה בין דברים המובאים בעיטור בשם "אבא מארי" לבין המופיע בתוספות (מסכת בבא בתרא, דף ה', עמוד א', ד"ה ארבעה) בשם "רבי אברהם". אם כי, כפי שציין בעצמו, השם "יצחק בן אבא מארי" מופיע גם בכתבים קדומים המצטטים את הספר, לרבות ספר "המנהיג", שמזכיר את "קרובי רבי יצחק בן הרב אבא מרי". על פי פירוש "שער החדש", ושם הסבר נוסף לביטוי. ראו אודותיו במבוא לראבי"ה מאת אביגדור אפטוביצר עמ' 421 וב"אוצר הגדולים" חלק ט עמ' פג-פד. העיטור, מהדורת רבי מאיר יונה, חלק א עמ' 108
תרגום (פירושונים)

האם התכוונתם ל... תרגום – העברת טקסט משפה אחת לשפה אחרת תרגום אונקלוס – תרגום ארמי לחמשת חומשי התורה תרגום השבעים – תרגום המקרא ליוונית הלניסטית תרגומי התנ"ך – מפעל תרגום התנ"ך למאות שפות תרגום התנ"ך של לותר – תרגום התנ"ך והברית החדשה לגרמנית בראשית המאה ה-16 שניים מקרא ואחד תרגום – תקנה הלכתית לקריאת פרשת השבוע פעמיים בנוסח המקרא ופעם נוספת עם תרגום תרגום בשפת הסימנים הישראלית – תרגום לחירשים וכבדי שמיעה תרגום (ביולוגיה) – השלב העיקרי בסינתזת חלבון שעוקב לתהליך השעתוק תרגום מכונה – תרגום באמצעות מחשב תרגום (אפל) – אפליקציית תרגום ל-iOS שזמינה החל מ-iOS 14
נמל התעופה הבין-לאומי סימון בוליבר

נמל התעופה הבין-לאומי סימון בוליבר (בספרדית: Aeropuerto Internacional Simón Bolívar) הוא נמל התעופה הראשי והגדול ביותר של ונצואלה. הוא ממוקם בעיר מָאִיקֵטִיאַה (Maiquetía), כ-50 דקות ממרכז עיר הבירה קראקס. כמו כן הוא משמש כבסיס הפעולה המרכזי של חברת התעופה הלאומית של ונצואלה, קונביאסה ושל רוב חברות התעופה מוונצואלה. נמל התעופה קרוי על שם "אבי האומה" של ונצואלה, סימון בוליבר, שנולד בקראקס. בשנת 2009 עברו בנמל התעופה 8,675,409 נוסעים, מהם 4,787,637 בטיסות פנים ו-3,887,772 בטיסות בינלאומיות. ב-22 באוגוסט 1942 אישרה ממשלת ונצואלה לחברת התעופה האמריקאית פאן אם את בניית נמל התעופה יחד עם עוד שני נמלי תעופה, של מרקאיבו ושל מטורין. ממשלת ארצות הברית סיבסדה את הבנייה כחלק מפרויקט ADP (באנגלית: Airport Development Program), שמטרתו הייתה ליצור בסיסים בים הקריבי בזמן מלחמת העולם השנייה וגם לסיים את התחרות האירופאית במסחר האווירי של אמריקה הלטינית. החברה המפעילה נקראה "פאן אמריקן איירפורטס" (Pan American Airports Corporation), שהפעילה גם מספר נמלי תעופה בברזיל, קולומביה, קובה, האיטי, פנמה והרפובליקה הדומיניקנית. החברה הפעילה את נמל התעופה עד 1 באוגוסט 1946, אז הועבר לידי ממשלת ונצואלה. נמל התעופה נפתח ב-1 בינואר 1945 תחת השם "נמל התעופה של מאיקטיאה" על ידי נשיא ונצואלה איסאיאס מדינה. בשנת 1978 התרחשה בנמל התרסקות מטוס ה-LAV HS 748 בוונצואלה. הנמל הוא אחד מנמלי התעופה היחידים בעולם שקיבל את המטוס העל קולי קונקורד עד אמצע שנות ה-90 בטיסות סדירות על ידי שתי חברות התעופה שהמטוס היה בבעלותן, אייר פראנס ובריטיש איירווייז. בשנות האלפיים הורחב נמל התעופה בצורה משמעותית. בנמל התעופה פועלות 10 חברות תעופה מוונצואלה, המגיעות לכל נמלי התעופה במדינה, ו-24 חברות תעופה זרות, המכסות 32 יעדים בינלאומיים, ובכך מחברות את קראקס אל רוב הערים המרכזיות במרכז ודרום אמריקה; וכן לארצות הברית, קנדה, ספרד, צרפת, פורטוגל, איטליה, גרמניה ודמשק שבסוריה. מדיה וקבצים בנושא נמל התעופה הבין-לאומי סימון בוליבר בוויקישיתוף אתר האינטרנט הרשמי של נמל התעופה הבין-לאומי סימון בוליבר אתר האינטרנט הרשמי של נמל התעופה הבין-לאומי סימון בוליבר אתר נמל התעופה
דובדבני

דובדבני (נכתב גם דֻּבדבני) הוא שם משפחה מעוברת. האם התכוונתם ל... אברהם דובדבני – יושב ראש ההסתדרות הציונית העולמית; בנו של ברוך דובדבני אילנה דבדבני – פרופסור לעבודה סוציאלית באוניברסיטת חיפה אפרת דובדבני – מנכ"לית בית הנשיא ברוך דובדבני – פעיל עלייה ואיש חינוך; אביו של אברהם דובדבני יהודה דובדבני – תת-אלוף בצה"ל יחיאל דובדבני – פעיל ציוני, ממייסדי קיבוץ גבעת השלושה שמוליק דובדבני – חוקר ומבקר ישראלי בתחום הקולנוע ליאור דובדבני – שחקן ישראלי קירשנבאום דובדבני וקובץ'
כפר יסיף (יישוב עתיק)

כפר יסיף היה יישוב יהודי בתקופת המשנה ותקופת התלמוד שהתקיים במקום בו נמצאת היום כפר יאסיף. יש עדויות כי קהילה יהודית ישבה בכפר גם בימי הביניים ובתקופה העות'מאנית בארץ ישראל, המאות ה-17 עד ה-19 כולל בית קברות יהודי בו נקברו מיהודי המקום והסביבה. קיימות מספר פרשנויות למקור השם כפר יסיף: בתרגום השבעים משלהי המאה ה-2 לפנה"ס תורגם שם היישוב חֹסָה המופיע בפסוק המתייחס לנחלת שבט אשר ”וְשָׁב הַגְּבוּל הָרָמָה וְעַד-עִיר מִבְצַר-צֹר וְשָׁב הַגְּבוּל חֹסָה ויהיו (וְהָיוּ) תֹצְאֹתָיו הַיָּמָּה מֵחֶבֶל אַכְזִיבָה” (יהושע, יט, כט) ל- "יסף" (Ιασιφ). מכאן הסיקו שכפר יסיף נמצא במקום שבו נמצאת חוסה המקראית. על שמו של יוסף בן מתתיהו, שעמד בראש מרד היהודים נגד רומא, במאה הראשונה, בגליל.השם יסיף הוא גרסה בערבית לשם יוסף. היישוב נקרא בספרות הרבנית גם: יאסיב, יסוף, ישיב, יציב. היישוב מזוהה עם "כפרסין" שהוזכרה בתעודה צלבנית מהמאה ה-13. במקומו של כפר יסיף ישנם שרידים רבים המעידים על קיומו של יישוב עתיק יומין שראשיתו בימי הפיניקים והכנענים ועל שגשוגו כישוב השוכן על דרך המלך המובילה ללבנון ולסוריה. במקום מצויים גם שרידים מימי הרומאים, הביזנטים והצלבנים, אשר נהרסו ברובם או נטמנו. בתעודה עות'מאנית משנת 1573 מסופר על תושבי הכפר שהיו מרדנים ומחבלים. במאה ה-16 מוזכר הכפר בתעודה עות'מאנית המציין שבכפר היו 86 בעלי משפחות ו-16 רווקים נוצרים ומוסלמים ו-29 בעלי משפחות יהודים. הכפר מוזכר גם בספרות רבנית מאותה תקופה. אזכור הכפר מופיע גם בכתביהם של רבי יום-טוב צהלון ורבי חיים אבן עטר. בשנת 1902 נחשפה בכפר מערת קברים יהודית מימי המשנה והתלמוד. על דלת המערה המתוארכת למאות השנייה והשלישית נמצאו עיטורים שונים ובהם מנורת שבעת הקנים ופתח ארון קודש. גובה הדלת 78 ס"מ ורוחבה 62 ס"מ. הדלת נמצאת במוזיאון הלובר. ממצא נוסף שנמצא בכפר הייתה כתובת ביוונית ”להדד ועתרגתה, האלים, אשר שמעו לתפילה של דיאותודוס [בן] ניאופטולמוס, מטעמו ומטעם פיליסיתה אשתו והילדים [הוקדש] המזבח במילוי נדר”. ליד הכפר נמצאו באר עתיקה ורצפת פסיפס עם כתובת יוונית מן המאה ה-5. כפר יאסיף אורי כהנא, הישוב היהודי ובית הקברות היהודי בכפר יסיף, בהוצאת החוג האזורי לידיעת הארץ - מטה אשר, 1986. סריקה של הספר רבקה שפק ליסק, כפר יאסיף היה בעבר ישוב יהודי, באתר אימגו. זאב וילנאי, אנציקלופדיה לידיעת א"י, 1976, עמ' 3754-3749 Volume 132 Year 2020 Kafr Yasif (B), www.hadashot-esi.org.il Volume 129 Year 2017 Kafr Yasif, hadashot-esi.org.il ברוך שראל (עורך), כל מקום ואתר, משרד הביטחון – ההוצאה לאור והוצאת כרטא, 1980, עמ' 254. סקירה על הספר ומחברו, מאת שבתאי שירן ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
הופ דאנס

ההופ דאנס (באנגלית: Hoop dance או Hooping) הוא ריקוד בסגנון חופשי המשלב תנועות טכניות וחישוק הולה הופ. מטרת הריקוד להוות אימון לכל הגוף. הריקוד התפתח במועדונים בלוס אנג'לס בתחילת העשור הראשון של המאה ה-21, ומשם התפשט לשאר חלקי ארצות הברית. קהילות ריקוד הופ דאנס נפגשות ברחבי העולם בפארקים ופסטיבלים, שם הן עוסקות בריקוד. בישראל המפגשים מתרחשים ברחבי הארץ. בפארקים, פסטיבלים ונקודות מפגש ספונטיות. Hooping A Revolutionary Fitness Program by Christabel Zamor with Ariane Conrad Workman Publishing New York 2009 ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
רבי חלקיה

רבי חלקיה היה אמורא ארץ ישראלי בדור הרביעי. רבי חלקיה היה מבעלי האגדה, ובה עוסקים רוב מאמריו. מוזכר עשרות פעמים בתלמוד הירושלמי ובמדרשי האגדה, ופעם אחת בתלמוד הבבלי. היה תלמידו של רבי סימון וחברו של רבי פנחס. במדרש הוזכר חכם בשם רבי יצחק ברבי חלקיה, וייתכן שזהו בנו. מאמרו כנגד הנוצרים: אמר רבי אבין בשם רבי חלקיה: טפש לבם של שקרנין, שהן אומרים: יש לו בן לקב"ה. ומה עם בנו של אברהם כשראה שבא לשוחטו ולא יכול לראותו בצער, אלא מיד צווח אל תשלח ידך אל הנער, ואילו היה לו בן, היה מניחו, ולא היה הוא הופך את העולם ועושה אותו תהו ובהו, לפיכך שלמה אומר: יש אחד ואין שני גם בן ואח אין לו, ומפני חיבתן של ישראל קרא אותן בנים שנאמר בני בכורי ישראל . הרב אהרן הימן, "רבי חלקיה", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת קידושין, דף ל"ג, עמוד ב'. ויקרא רבה פרשה ל, ג. במהדורת מרגליות: רבי יצחק בר חקולה. אגדת בראשית (בובר) פרק לא. קהלת ד ח. שמות ד כב.